stanford-oval/wikipedia huggingface dataset:
גד טדסקי
פועלו המשפטי של טדסקי במדינת ישראל > מאדריכלי הקמת הפקולטה למשפטים באוניברסיטה העברית בירושלים

עוד בטרם הוקמה הפקולטה למשפטים באוניברסיטה העברית בירושלים, השתתף טדסקי בוועדה לעיצוב תוכנית אופייה של הפקולטה. טדסקי סבר כי חינוך משפטי טוב הוא ראשית חינוך הסטודנט כמשפטן טוב, ולכן תמך בחלוקת מקצועות הלימוד בפקולטה לפי עניין ולא לפי מקור תחיקתי (לפי דוגמת הלימודים שהיו עד אותה תקופה בבתי הספר המקצועיים למשפטים בתקופת המנדט). אף על פי כן סבר טדסקי כי אסור על החינוך המשפטי ליצור נתק בין לימודי המשפטים לבין יתר מדעי החברה.
בשנת 1949 הוקמה הפקולטה למשפטים באוניברסיטה העברית ופרופ' טדסקי מונה רשמית כפרופסור למשפטים באוניברסיטה העברית. הפקולטה מוקמה בראשיתה בבנין "רטיסבון" וזאת עד לשנת 1958 עת הוקם הקמפוס בגבעת רם.
טדסקי היה היוזם והמקים של המכון למחקרי חקיקה ומשפט השוואתי דרכו פרסם את ספריו ומאמריו הרבים במהלך חייו ושימש כמכשיר פרסומי חשוב ועיקרי של הפקולטה למשפטים של האוניברסיטה העברית במשך עשרות שנים. בחלק מהספרים השונים אותם הוציא לאור באמצעות המכון פירשו, כתבו והביעו כמה מגדולי המשפטנים בישראל את דעתם והסבריהם על דברי החקיקה האזרחית בישראל.
פועלו המשפטי של טדסקי במדינת ישראל > (כמעט) כהונה בבית המשפט העליון

בשנת 1953 הציע שר המשפטים דאז, פנחס רוזן, לטדסקי לכהן כשופט בית המשפט העליון על תקן השופט הספרדי. היה זה במסגרת מהלך אותו הוביל בן-גוריון, שמטרתו הייתה לעורר רגשי שייכות בקרב בני עדות המזרח כלפי מוסדות המדינה; מנוי שופט ספרדי אמור היה לתרום לכך. כדי שלא להרחיקו מהמחקר האקדמאי, הציע שר המשפטים כי טדסקי ישב יומיים בשבוע על כס השיפוט וביתר הזמן ימשיך בעבודת המחקר שלו. על אף הפיתוי, סבר טדסקי כי עבודת המחקר שלו תיפגע, ולכן סירב להצעה זו.
סיכום

במסגרת עשרות שנות מחקרו האקדמי במשפט הישראלי והמשווה, התמחה טדסקי במשפט אזרחי, ובמשך עשורים רבים היה אחד מגדולי המשפטנים האזרחיים בישראל. הוא העמיד אחריו שורה של תלמידים שתפסו עמדות מפתח במשפט הישראלי ובהם שופטי בית המשפט העליון אהרן ברק, מישאל חשין ויצחק אנגלרד. על פועלו במחקר המשפט הישראלי, זכה טדסקי בשנת תשי"ד בפרס ישראל במדעי המשפט.
על שמו רחוב בירושלים ובבאר שבע.
מספריו

מחקרים במשפט ארצנו
מחקרים במשפטנו הפרטי
מסות במשפט
מסות נוספות במשפט
דיני הנזיקין: תורת הנזיקין הכללית
דיני חיובים: תורת החיובים הכללית ודיני חוזים
ביבליוגרפיה

עו"ד יוסף שגיא, ספר זיכרון לגד טדסקי "ריאיון עם גד טדסקי", הוצאת האוניברסיטה העברית בירושלים, עמ' 32-23.
לקריאה נוספת

לזכרו של גד טדסקי: דברים שנאמרו במלאת שלושים למותו, האקדמיה הלאומית הישראלית למדעים, תשנ"ה.
הערות שוליים

↑  רחוב גד טדסקי באתר עיריית ירושלים
| --- | --- |
בקרת זהויות :  NLI: 987007270521805171  PLWABN: 9810559991905606  BnF: cb12342701j (data)  CiNii: DA14001555  GND: 1055329382  ICCU: LO1V035969  ISNI: 0000 0001 0778 6761  LCCN: n93039247  NTA: 067718663  RERO: 02-A003891006  SNAC: w6r055rg  SUDOC: 032387725  VcBA: 495/267689  VIAF: 242802947   WorldCat (עם VIAF): 242802947
גרגוריוס פקוריאנוס

גרגוריוס פָּקוּריאנוֹס (יוונית: Γρηγόριος Πακουριανός, גאורגית: გრიგოლ ბაკურიანის-ძე, גריגוֹל באקוּריאניסדזֶה, ארמנית: Գրիգոր Բակուրյան, גריגור באקוריאן, נפטר ב-1086) היה פוליטיקאי ארמני-גאורגי ומפקד צבאי בצבא הביזנטי. הוא נודע בעיקר כמייסד המנזר הגאורגי אורתודוקסי, מנזר בצ'קובו בבולגריה ומחבר ספר התפילות (τυπικόν, "טיפיקון") של המנזר.
פרסקו ועליו דמותו של גרגוריוס פקוריאנוס
פקוריאנוס נולד כבן למשפחת אצולה בולטת במחוז טאיק (או בגאורגית "טאו"), שסופח על ידי האימפריה הביזנטית בשנת 1000. הוא נכנס לשירות צבאי לא יאוחר מתחילת שנות השישים של המאה האחת עשרה, ושרת בשטחים גאורגיים, ארמניים וסוריים שהיו בשליטת הביזנטים. בשנת 1064, הוא השתתף בהגנת-הנפל על אני כנגד הסלג'וקים בראשות אלפ ארסלאן. לאחר מכן הוא שרת תחת מיכאל השביעי דוקסוס (1071-1078) וניקפורוס השלישי בוטניאטס (1078-1081) במגוון תפקידים בחזית המזרחית והמערבית של האימפריה. כאשר התקדמות הסלג'וקים הביאה לכיבוש המצודות האנטליות ולנסיגה מהתמה של איבריה, הוא העביר את השליטה על טאו וקארס למלך הממלכה הגאורגית המאוחדת, גיאורגי השני, בשנת 1072 או 1073. אבל צעד זה לא הצליח למנוע מהפולשים הסלג'וקים לפלוש לאזור ולכבוש את העיר קארס.
מאוחר יותר היה פקוריאנוס מעורב בהפיכה שהדיחה את ניקפורוס השלישי מכיסאו, והקיסר החדש, אלכסיוס הראשון קומננוס העניק לו את התואר הצבאי הביזנטי "מגאס דומסטיקוס" ("Megas Domestikos"), מפקד כללי של הצבא במערב האימפריה, ונתן לו נכסים רבים בבלקן. הוא החזיק מספר רב של אחוזות בחלקים שונים של האימפריה, והוענקו לו מגוון פריווילגיות מידי הקיסר, ובכללם פטור ממיסים מסוימים.
בשנת 1081 הוא פיקד על האגף השמאלי בקרב כנגד הנורמנים בקרב דירהצ'יום. שנה לאחר מכן, בשנת 1082, הוא גירש את הנורמנים ממוגלנה (כיום ביוון). הוא נהרג, בסופו של דבר, בשנת 1086, בקרב כנגד הפצ'נגים כנראה ליד הכפר בליאקובו, צפונית לפלובדיב.
פקוריאנוס נודע גם כפטרון ומקדם התרבות הנוצרית. יחד עם אחיו אפאסיוס, הוא תרם תרומה משמעותית, בשנת 1074, למנזר הגאורגי אורתודוקסי, מנזר איווירון על הר אתוס שביוון. בשנת 1083 הוא ייסד את מנזר בצ'קובו וחיבר את ספר התפילות של המנזר.
הערות שוליים

↑  אנדרה גוילואו (1974), La Civilasation Byzantine, ISBN 2700300203
↑  רוברט וו. אדוארדס (1988), The Vale of Kola: A Final Preliminary Report on the Marchlands of Northeast Turkey, כרך 42, עמ' 139
| --- | --- |
בקרת זהויות :  NLI: 987007279846005171  PLWABN: 9810555057105606  BnF: cb13319969x (data)  CiNii: DA15456834  GND: 100967183  ISNI: 0000 0000 9166 6748  LCCN: n80148902  NTA: 084560509  RERO: 02-A011282196  SUDOC: 067042872  ULAN: 500778525  VcBA: 495/34741  VIAF: 134151306   WorldCat (עם VIAF): 134151306
גאורגיוס אפרם

גאורגיוס אפרם (ביוונית: Γεώργιος Εφραίμ; נולד ב-5 ביולי 1989) הוא כדורגלן עבר קפריסאי ששיחק בעמדת הקיצוני.
קריירת מועדונים

אפרם התחיל את הקריירה שלו במחלקות הנוער של אפולון לימסול, ארסנל וגלאזגו ריינג'רס כאשר באחרונה סיים את גיל הנוער. ב-1 בפברואר 2009 הושאל לדנדי על מנת לקבל דקות משחק. שבוע לאחר מכן הוא ערך את הופעת הבכורה שלו נגד ליווינגסטון בה הוא הבקיע את שער הבכורה שלו.
ב-1 ביוני 2009 שוחרר מריינג'רס וחתם באומוניה ניקוסיה. בעונתו הראשונה באומוניה הוא זכה עם במועדון באליפות, ונבחר לשחקן הצעיר של השנה בקפריסין. במשך 5 עונות בהן שיחק באומוניה הוא הבקיע 25 שערים ב-134 משחקים.
ב-6 ביוני 2014 חתם באפואל ניקוסיה ל-3 שנים. ב-30 ביולי 2014 הוא ערך את הופעת הבכורה שלו במועדון בתיקו 2-2 נגד ה.י.ק. הלסינקי במסגרת מוקדמות ליגת האלופות.
קריירה בינלאומית

בצעירותו, אפרם שיחק בכל הנבחרות הצעירות של קפריסין ואף כיהן כקפטן הנבחרת הצעירה. בספטמבר 2009 ערך את הופעת הבכורה שלו בנבחרת הבוגרת.
ב-16 בנובמבר 2014 הוא הבקיע שלושער בניצחון 0-5 נגד אנדורה במסגרת מוקדמות יורו 2016. שלושת השערים הללו היו גם שערי הבכורה שלו בנבחרת, והוא הפך לשחקן הראשון שכובש שלושער במשחק נבחרת.
תארים

אליפות קפריסין: 2009/2010
הגביע הקפריסאי: 2010/2011, 2011/2012
הסופר קאפ הקפריסאי: 2010, 2012
אליפות קפריסין: 2014/2015, 2015/2016, 2016/2017
הגביע הקפריסאי: 2014/2015
השחקן הצעיר של העונה בקפריסין: 2009/2010
גודני יוהאנסון

גודני תורלסיוס יוהאנסון (באיסלנדית: Guðni Thorlacius Jóhannesson;‏ נולד ב-22 ביוני 1968) הוא נשיא איסלנד החל מ-1 באוגוסט 2016, שנכנס לתפקידו לאחר שקיבל את רוב הקולות בבחירות לנשיאות שנערכו ב-25 ביוני אותה שנה. יוהאנסון הוא היסטוריון במקצועו ועד לתחילת כהונתו כנשיא הוא שימש כדוצנט באוניברסיטת איסלנד. תחום המחקר שלו הוא היסטוריה איסלנדית מודרנית ובין השאר הוא פרסם מספר מחקרים אודות מלחמת הבקלה, המשבר הכלכלי באיסלנד ומוסד הנשיאות האיסלנדי.
ראשית חייו

יוהאנסון הוא בנם של המורה והעיתונאית מרגרט תורלסיוס ומאמן הספורט יוהאנס סימונדסון. אחיו, פרטקור יוהאנסון, הוא שחקן לשעבר של נבחרת איסלנד בכדוריד. גודני יוהאנסון עצמו שיחק כדוריד בנעוריו, הן באיסלנד והן בממלכה המאוחדת.
יוהאנסון סיים ב-1987 את לימודיו בבית הספר התיכון מנטסקולין שברייקיאוויק וב-1991 הוא הוסמך לתואר ראשון בהיסטוריה ובמדע המדינה על ידי אוניברסיטת וורוויק שבאנגליה. ב-1997 הוא הוסמך לתואר שני בהיסטוריה על ידי אוניברסיטת איסלנד. הוא גם למד גרמנית ורוסית ברמה אוניברסיטאית ב-1999 הוא השלים את לימודי התואר השני שלו בקולג' סנט אנתוני באוניברסיטת אוקספורד. ב-2003 הוא הוסמך לתואר דוקטור בהיסטוריה מטעם אוניברסיטת לונדון.
קריירה

יוהאנסון שימש כמרצה באוניברסיטת איסלנד, באוניברסיטת ביפרוסט שבאיסלנד ובאוניברסיטת לונדון ועד לבחירתו כנשיא הוא שימש כמרצה בכיר באוניברסיטת איסלנד. תחום המחקר שלו הוא היסטוריה מודרנית של איסלנד, שבו הוא פרסם מספר מחקרים, כולל אודות מלחמות הבקלה, המשבר הכלכלי באיסלנד בשנים 2008 – 2011 ואודות מוסד הנשיאות האיסלנדי. הוא כתב את הביוגרפיה של גונאר תורודסן, ראש ממשלת איסלנד בשנים 1980 – 1983 וספר על תקופת נשיאותו של כריסטיאן אלדיארן.
קריירה > מועמדותו לנשיאות

יוהאנסון החליט להציג את מועמדותו לתפקיד נשיא איסלנד ב-5 במאי 2016. המצע שלו כלל תמיכה במתן אפשרות לאזרחי איסלנד לבצע תיקונים במשאל עם בחוקה. סקרים מוקדמים הראו על תמיכה משמעותית בו ובעקבות החלטתו של הנשיא המכהן אולפור רגנר גרימסון לפרוש מהמרוץ, עלתה התמיכה ביוהאנסון בסקרים הבאים והגיעה לשיעור של 67% עד 69%, הרבה מעבר לשאר המועמדים. ב-25 ביוני 2016 נבחר יוהאנסון לאחר שזכה ב-39.1% מקולות המצביעים (הבחירות לנשיאות באיסלנד מתנהלות בסיבוב אחד בלבד).
יוהאנסון לא משתייך לשום מפלגה פוליטית באיסלנד. הוא הצהיר שהוא היה מעדיף להיות "נשיא פחות פוליטי" בהשוואה לקודמו בתפקיד, גרימסון. הוא הדגיש את חשיבות אחדותה של המדינה הצפונית הקטנה.
נשיא איסלנד

יוהאנסון הושבע לתפקידו ב-1 באוגוסט 2016. בגיל 48 הוא היה לצעיר ביותר מבין נשיאי איסלנד.
חייו האישיים > אמונותיו הדתיות

יוהאנסון לא חבר בשום  קהילה דתית מאורגנת, אך הוא גודל כקתולי. הוא עזב את הכנסייה הקתולית עקב חוסר התגובה והעדר הטיפול בדיווחים על פשעים שבוצעו על ידי כמרים. הוא הצהיר שאמונתו הדתית היא ההכרזה לכל באי עולם בדבר זכויות האדם, באומרו, "בני האדם נולדו חופשיים, שווים בכבודם ובזכויותיהם. בני האדם ניחנו בהיגיון ובמודעות ועליהם לפעול ברוח האחווה זה כלפי זה".
חייו האישיים > משפחה

יוהאנסון הוא בנם של המורה והעיתונאית מרגרט תורלסיוס ושל איש החינוך הגופני והמאמן יוהאנס סימונדסון. אביו מת ממחלת הסרטן בגיל 42. יש לו שני אחים, פרטקור יוהאנסון, לשעבר שחקן נבחרת איסלנד בכדוריד והחל מנובמבר 2011 משמש כמאמן נבחרת אוסטריה בכדוריד ויוהאנס, העוסק בניתוח מערכות.
ב-2004 נשא יוהאנסון לאישה את אליזה ריד והם הביאו לעולם ארבעה ילדים. השניים הכירו בעת לימודיהם בבריטניה ועברו לאיסלנד ב-2003. ליוהאנסון בת מנישואיו הקודמים.
הערות שוליים

1 2 3  "Breaking: Iceland elects new President". Retrieved 2016-06-28.
↑  "Guðni Th. Jóhannesson Ferilskrá" (PDF). Ugla (University of Iceland) (באיסלנדית)
↑  Fontaine, Paul (11 May 2016). "Guðni Surges Ahead In New Presidential Election Poll". The Reykjavík Grapevine. Retrieved 15 May 2016.
↑  "Lokatölur komnar úr öllum kjördæmum". 26 June 2016. Retrieved 2016-06-26. (באיסלנדית)
↑  "Political Novice Elected Iceland President Amid Football Fever". NDTV.com. Agence France-Presse. 26 June 2016. Retrieved 26 June 2016.
| --- | --- |
בקרת זהויות :  BIBSYS: 5024387  GND: 143426621  ISNI: 0000 0001 1437 3033  LCCN: n2006094471  LNB: 000259804  NTA: 363298673  SELIBR: 274540  SUDOC: 230168132  VIAF: 263422926   WorldCat (עם VIAF): 263422926
גייל קים

| --- | --- |

קים, 2017
 לידה:  20 בפברואר 1977 (בת 47) טורונטו, אונטריו, קנדה
 שם במה:  גייל קים לה פלינה
 משקל:  54 ק"ג
 גובה:  1.63 מטר
 מקום מגורים:  טמפה, פלורידה, ארצות הברית
 לאום:  קנדי
 קריירה מקצוענית:  דצמבר 2000 – 28 באפריל 2019 (כ־18 שנים)
 מאמנים:  רון האצ'יסון רוב אצ'ווריה דייב פינלי
 היכל התהילה:  2016
 מידע אישי
 בן או בת זוג:  Robert Irvine (10 במאי 2012–?) 
 
גייל קים אירוויין (באנגלית: Gail Kim Irvine; נולדה ב-20 בפברואר 1977) היא מתאבקת עבר קנדית, המופיעה בארגון ההיאבקות Impact Wrestling, שבו היא מתפקדת כמפיקה. בארגון ההיאבקות Impact Wrestling היא מחזיקה בשיא ההחזקות באלופת הנוקאאוטס של TNA עם שבע זכיות. כמו כן, היא מוכרת בשל שתי תקופותיה בארגון ההיאבקות World Wrestling Entertainment‏ (WWE), שבו היא זכתה באליפות הנשים של ה-WWE כבר בקרב הבכורה שלה.
קים החלה את קריירת ההיאבקות שלה בארגוני ההיאבקות העצמאיים בקנדה, לפני שחתמה ב-WWE בשנת 2002. היא הפכה לדיווה הראשונה בתולדות הארגון, שזוכה באליפות כבר בקרב הבכורה שלה. לאחר ששוחררה מחוזהה בשנת 2004, היא הצטרפה לארגון היאבקות TNA בספטמבר 2005. בארגון זה, היא הפכה למלווה לזירה של הצמד America's Most Wanted (כריס האריס וג'יימס סטורם). לאחר פירוק הקבוצה, קים פצחה בקריירת יחידים, ואף הפכה לאלופת הנוקאאוטס הראשונה של TNA באוקטובר 2007. היא עזבה את TNA באוגוסט 2008 וכעבור שלושה חודשים היא שבה ל-WWE, שם נשארה עד שנת 2011. בשנת 2012, מגזין ההיאבקות Pro Wrestling Illustrated דירג אותה כמתאבקת הטובה בעולם. בשנת 2016, היא הוכנסה להיכל התהילה של TNA.
חיים אישיים

קים החלה לימודי תואר ראשון בקינסיולוגיה מטעם אוניברסיטת טורונטו, אך בשלב מסוים עברה לאוניברסיטת ריירסון, בה סיימה תואר ראשון במדעי התזונה.
ב-11 במאי 2012, קים נישאה לשף, רוברט אירוויין. ב-10 באוקטובר 2017, קים הודיעה שהיא הפכה לתושבת קבע באמריקה.
אליפויות והישגים

הישגים בארגון ההיאבקות Apocalypse Wrestling Federation
דיוות השנה (2001)
הישגים בארגון ההיאבקות Association Biterroise de Catch – ABC
אליפות הנשים של ABC (פעם אחת)
הישגים במגזין The Baltimore Sun
אשת השנה (2007)
הישגים בארגון ההיאבקות Funkin' Conservatory – FC
אליפות הנשים של FC (פעם אחת)
הישגים בארגון ההיאבקות Cauliflower Alley Club
פרס אשת ההיאבקות (2015)
הישגים בארגון ההיאבקות Imperial Wrestling Revolution – IWR
אליפות דיאמונד של IWR (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותה במקום ה-1 מתוך 50 המתאבקות הטובות ביותר לשנת 2012
הישגים בארגון ההיאבקות Total Nonstop Action – TNA
אליפות הנוקאאוטס של TNA‏ (7 פעמים)
אליפות זוגות הנוקאאוטס של TNA (פעם אחת)  – עם מדיסון ריין
נוקאאוט השנה (2007)
קרב גונטלט על הזהב (2007, 2016 – אליפות הנוקאאוטס של TNA)
מלכת הנוקאאוטס (2013)
גביע העולם של TNA‏ (2015)  – עם ג'ף הארדי, גאנר, רוקסטאר ספוד, דייבי ריצ'רדס וקרייזי סטיב
היכל התהילה של TNA‏ (2016)
הישגים בארגון ההיאבקות World Wrestling Entertainment – WWE
אליפות הנשים של ה-WWE (פעם אחת)
קים היא שבע פעמים אלופת הנוקאאוטס של TNA
גרגוריוס השנים עשר

האפיפיור גרגוריוס השנים עשר (בלטינית: Gregorius XII ‏1326 לערך – 18 באוקטובר 1417), נולד בשם אנג'לו קורר או לפעמים קוראריו (Angelo Correr או Corrario). אפיפיור בין 30 בנובמבר 1406 ועד להתפטרותו ב-4 ביולי 1415, התפטרות שהביאה לסיום הקרע המערבי.
חייו

קורר נולד למשפחת אצולה מוונציה. ב-1380 מונה לבישוף קסטלו וב-1390 מונה לפטריארך טיטולרי של קונסטנטינופול. ב-1405 מונה לקרדינל.
הקרדינל קורר נבחר שנה לאחר מכן ברומא על ידי קונקלווה בת 15 קרדינלים בלבד, על מנת לחסום את דרכו של האנטי-אפיפיור בנדיקטוס השלושה עשר לכס. קורר נתמך על ידי קרוביו מוונציה ועל ידי מלך נאפולי לדיסלאוס.
למרות התחייבותו שלא למנות קרדינלים חדשים, העלה ארבעה מקרובי משפחתו למעלת קרדינלים, בהם האפיפיור לעתיד אאוגניוס הרביעי. ב-4 במאי 1408 כינס את הקרדינלים בעיר לוקה והפציר בהם שלא יעזבו את הכינוס. למרות זאת יצאו שבעה קרדינלים על מנת להיוועד עם חשמניו של האנטי-אפיפיור. הדבר הוביל לכינוס ועידת פיזה, שהחליטה, בהיעדרם של שני האפיפיורים, שעל שני הטוענים לכס הקדוש להתפטר על מנת שיוכל להיבחר מועמד מוסכם. ב-5 ביוני 1409 גינתה ועידת פיזה את שני האפיפיורים כפלגניים, כופרים, שקריים, ושערורייתיים ובחרה באנטי-אפיפיור אלכסנדר החמישי, שהוחלף לאחר כשנה על ידי האנטי-אפיפיור יוחנן העשרים ושלושה.
כך שבו זמנית כיהנו שלושה אפיפיורים: גרגוריוס השנים עשר, בנדיקטוס השלושה עשר, ויוחנן העשרים ושלושה.
בתגובה יצר גרגוריוס השנים עשר חצר אפיפיורית בצ'יווידאלה דל פריולי (אנ') שליד אקוויליה, תוך שהוא ממנה עשרה קרדינלים נאמנים נוספים. אף על פי שהכריז על תומכי אלכסנדר החמישי ככופרים שנשבעו לשקר, לא סחף אחריו תמיכה ציבורית.
ב-16 בנובמבר 1414 כינס זיגמונד, קיסר האימפריה הרומית הקדושה ועידה אקומנית בעיר קונסטנץ, היא ועידת קונסטנץ, על מנת לשים קץ לקרע המערבי. גרגוריוס מינה את הקרדינל קרלו מלטסטה (Carlo Malatesta) כשליחו ומלטסטה היה זה שהגיש לוועידה ב-4 ביולי 1415 את התפטרותו של האפיפיור. הוועידה קיבלה את ההתפטרותו ולא בחרה אפיפיור חדש. רק אחרי מותו ב-1417 בחרה במועמד מוסכם, מרטינוס החמישי, לאפיפיור מוסכם, צעד שסיים את הקרע המערבי.
את שארית ימיו בילה גרגוריוס בביתו באנקונה.
עד התפטרותו של בנדיקטוס השישה עשר בפברואר 2013 היה האפיפיור האחרון שהתפטר מתפקידו.
גביע הפדרציה 2014

| --- | --- |
 ענף:  טניס 
 ארגון מפעיל:  הפדרציה הבין-לאומית לטניס 
 תקופת התחרות:  3 בפברואר 2004 – 9 בנובמבר 2014 (10 שנים)
 מספר תחרות:  52 
 מספר מתמודדים:  90 
 מספר משחקים:  174 
 מדינות משתתפות:  92
 עיר מארחת:  צ'כיה (משחק הגמר)
 זוכה:  צ'כיה צ'כיה (8)
 → 2013 2015 ← 
 
גביע הפדרציה 2014 הייתה התחרות ה-52 לנבחרות טניס נשים. היא אורגנה על ידי פדרציית הטניס הבינלאומית.
תחרויות אזוריות החלו בפברואר 2014 ומשחק הגמר הסתיים ב-9 בנובמבר 2014.
נבחרת צ'כיה ניצחה במשחק הגמר את נבחרת גרמניה וזכתה בגביע בפעם השמינית בתולדות הנבחרת.
מתכונת התחרות

מתכונת התחרות הייתה זהה למתכונת של העונה הקודמת.
כל המפגשים כללו 5 משחקים.
בית עולמי א' כלל 8 קבוצות ועוד 8 קבוצות היו בבית עולמי ב'.
יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).
לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2015.
מהלך התחרות

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר  8-9 בפברואר  | רבע הגמר  8-9 בפברואר  | רבע הגמר  8-9 בפברואר  |  |  | חצי הגמר  19-20 באפריל  | חצי הגמר  19-20 באפריל  | חצי הגמר  19-20 באפריל  |  |  | גמר  8-9 בנובמבר  | גמר  8-9 בנובמבר  | גמר  8-9 בנובמבר  |  |  |
|   |   |   |   |   |   |   |   |   |   |   |   |   |   |  |  |
|   | קליבלנד, ארצות הברית (משטח קשה) | קליבלנד, ארצות הברית (משטח קשה) | קליבלנד, ארצות הברית (משטח קשה) | קליבלנד, ארצות הברית (משטח קשה) | קליבלנד, ארצות הברית (משטח קשה) |  |  |  |  |  |  |  |  |  |  |
|   | 1 |   איטליה | 3 |   |  |  |  |  |  |  |  |  |  |  |  |
|   |  |   ארצות הברית | 1 |   |   | אוסטרבה, צ'כיה (משטח קשה) | אוסטרבה, צ'כיה (משטח קשה) | אוסטרבה, צ'כיה (משטח קשה) | אוסטרבה, צ'כיה (משטח קשה) | אוסטרבה, צ'כיה (משטח קשה) |  |  |  |  |  |
|   |   |   |   |   |   | 1 |   איטליה | 0 |   |  |  |  |  |  |  |
| סביליה, ספרד (משטח חימר) | סביליה, ספרד (משטח חימר) | סביליה, ספרד (משטח חימר) | סביליה, ספרד (משטח חימר) |   |   | 3 |   צ'כיה | 4 |   |  |  |  |  |  |  |
|   |  |   ספרד | 2 |   |  |  |  |  |   |  |  |  |  |  |  |
|   | 3 |   צ'כיה | 3 |   |   |   |   |   |   |   | פראג, צ'כיה (משטח קשה) | פראג, צ'כיה (משטח קשה) | פראג, צ'כיה (משטח קשה) | פראג, צ'כיה (משטח קשה) | פראג, צ'כיה (משטח קשה) |
|   |   |   |   |   |   |   |   |   |   |   | 3 |   צ'כיה | 3 |  |  |
|   | ברטיסלבה, סלובקיה (משטח קשה) | ברטיסלבה, סלובקיה (משטח קשה) | ברטיסלבה, סלובקיה (משטח קשה) | ברטיסלבה, סלובקיה (משטח קשה) | ברטיסלבה, סלובקיה (משטח קשה) |   |   |   |   |   |  |   גרמניה | 1 |  |  |
|   | 4 |   סלובקיה | 1 |   |  |  |  |  |   |  |  |  |  |  |  |
|   |  |   גרמניה | 3 |   |   | בריסביין, אוסטרליה (משטח קשה) | בריסביין, אוסטרליה (משטח קשה) | בריסביין, אוסטרליה (משטח קשה) | בריסביין, אוסטרליה (משטח קשה) | בריסביין, אוסטרליה (משטח קשה) |  |  |  |  |  |
|   |   |   |   |   |   |  |   גרמניה | 3 |   |  |  |  |  |  |  |
| הובארט, אוסטרליה (משטח קשה) | הובארט, אוסטרליה (משטח קשה) | הובארט, אוסטרליה (משטח קשה) | הובארט, אוסטרליה (משטח קשה) |   |   |  |   אוסטרליה | 1 |   |  |  |  |  |  |  |
|   |  |   אוסטרליה | 4 |   |  |  |  |  |  |  |  |  |  |  |  |
|   | 2 |   רוסיה | 0 |   |  |  |  |  |  |  |  |  |  |  |  |
מהלך התחרות > משחק הגמר

| צ'כיה   צ'כיה   3 | צ'כיה   צ'כיה   3 | צ'כיה, פראג   8-9 בנובמבר 2014  משטח קשה | צ'כיה, פראג   8-9 בנובמבר 2014  משטח קשה | גרמניה   גרמניה   1 | גרמניה   גרמניה   1 | גרמניה   גרמניה   1 | גרמניה   גרמניה   1 | גרמניה   גרמניה   1 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 |  |  |
| 1 | צ'כיה | פטרה קביטובה  |  | 6 | 6 |  |  |  |
| 1 | גרמניה | אנדראה פטקוביץ' |  | 2 | 4 |  |  |  |
| 2 | צ'כיה | לוציה שפרובה |  | 6  | 6 |  |  |  |
| 2 | גרמניה | אנגליקה קרבר |  | 4 | 4 |  |  |  |
| 3 | צ'כיה | פטרה קביטובה |  | 7 | 4 | 6 |  |  |
| 3 | גרמניה | אנגליקה קרבר |  | 6 | 7  | 4 |  |  |
| 4 | צ'כיה | לוציה שפרובה |  |  |  |  |  |  |
| 4 | גרמניה | אנדראה פטקוביץ' |  |  |  |  |  |  |
| 5 | צ'כיה | אנדראה חלבצ'קובה/לוציה חרדצקה |  | 4 | 3 |  |  |  |
| 5 | גרמניה | יוליה גורגס/סבינה ליזיקי |  | 6  | 6 |  |  |  |
מהלך התחרות > העברות לקראת שנת 2015

בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב':
רוסיה נותרה בבית עולמי א'
קנדה, צרפת ופולין עלו לבית העולמי א'
ארצות הברית, סלובקיה וספרד ירדו לבית העולמי ב'
ארגנטינה המשיכה לשחק בבית העולמי ב'
ישראל בתחרות

בנבחרת ישראל השתתפו עופרי לנקרי וקרן שלמה. הנבחרת החלה את השתתפותה בבית ג' של אזור אירופה/אפריקה א'. כל המשחקים של אזור אירופה/אפריקה א' נערכו בבודפשט. הנבחרת סיימה את הבית במקום השלישי ולא המשיכה לשלבים הבאים.
גרמן חאן

| --- | --- |

 לידה:  24 באוקטובר 1961 (בן 62) קייב, ברה"מ 
 מדינה:  ברית המועצות, אוקראינה, רוסיה, ישראל 
 מקום מגורים:  לונדון 
 השכלה:  National University of Science and Technology 
 פרסים והוקרה:  Registered firearms 
 
גרמן חאן נואם במרכז להנצחת השואה באבי יאר בקייב, 29 בספטמבר 2016.
גרמן בוריסוביץ' חאן (ברוסית: Герман Борисович Хан; נולד ב-24 באוקטובר 1961) הוא אוליגרך, מיליארדר ואיש עסקים אוקראיני-רוסי-ישראלי.
חאן החל לעשות את הונו עם התפרקות ברית המועצות בראשית שנות ה-90 של המאה ה-20, הוא מונה בידי מיכאיל פרידמן לתפקידי ניהול באלפא גרופ, ב-2013 נמכרו מניות החברה לרוסנפט וחאן עבר לנהל את עסקי הסחר הסיטונאי של הקבוצה, 'אלפא אקו'.
אחרי שהפך, ב-1996, לנשיא אקו, העמיק את מעורבות החברה בסחר הנפט. החברה רכשה את חברת הנפט טיומן אויל (TNK) וחאן שימש סגן יו"ר הדירקטוריון עד 2003. חאן ובכירים אחרים בחברה הובילו אותה למיזם משותף עם בריטיש פטרוליום, מיזם שהביא את ההשקעה הזרה הגבוהה עד אז ברוסיה, בסך 8 מיליארד דולר ויצר את חברת הנפט השלישית בגודלה ברוסיה, TNK-BP (אנ'). עשר שנים לאחר מכן נמכרה TNK-BP לרוסנפט תמורת 56 מיליארד דולר, במה שתואר על ידי סוכנות הידיעות רויטרס כאחת ההשתלטויות הגדולות בהיסטוריה של תחום האנרגיה.
ההכנסות ממכירת TNK-BP הובילו את חאן, מיכאיל פרידמן ואחרים מן האוליגרכים המושקעים בחברה להקים בלוקסמבורג את חברת ההשקעות הבינלאומית LetterOne (אנ') שגרמן חבר בדירקטוריון שלה.
גמל ממולא שלם

גמל ממולא שלם או Camalambakicken הוא מאכל פולקלור סאטירי המורכב מגמל ממולא בכבשה, אשר ממולאת בתרנגולת הממולאת בביצים. למאכל הסאטירי גרסאות שונות ומרכיבים שונים.
התייחסות אחת למתכון זה מופיעה ברומן הקומי שירתתי את מלך אנגליה, שפורסם לראשונה בשנת 1971 על ידי הסופר הצ'כי בוהומיל חראבאל, כמאכל אתיופי מסורתי שהותקן לרגל ביקורו של קיסר אתיופיה היילה סלאסי בפראג.
הרומן "מוזיקת מים", מאת הסופר האמריקאי תומאס קוראגסן בוייל (T. Coraghessan Boyle), כולל אף הוא מתכון לגמל ממולא בתמרים, ביצי חופמי, קרפיון, חובתיים מתובלים וכבשים, אשר נאפה במשך יומיים על גחלים לוהטות בתוך האדמה.
גרסאות מחודשות של האלבום Atom Heart Mother של פינק פלויד מכילות כרטיס של "טיפים לארוחת בוקר". בצד אחד מתכון ל"סעודת חתונה בדואית מסורתית", המפרט את המלית של עוף בתוך כבש, אותו ממלאים אל תוך עז, שאחר כך ממלאים בתוך גמל, ומבשלים על מדורת פחמים.
הערות שוליים

↑  Dutch, Jennifer Rachel. “Not Just for Laughs: Parody Recipes in Four Community Cookbooks.” Western Folklore 77, no. 3/4 (2018): 249–76. JSTOR 26864126
.)
↑  Hrabal, Brohumil. I Served THE KING OF ENGLAND. Picador, 1990, pp. 108-114. מסת"ב 0330308769
↑  "Konundrum Engine Literary Review - TC Boyle Interview". Lit.konundrum.com. אורכב מ-המקור ב-2010-02-05. נבדק ב-2010-02-25.
↑  "Pink Floyd Atom Heart Mother". Pink Floyd Online. אורכב מ-המקור ב-2010-03-09. נבדק ב-2010-02-25.
גמל קנובלוכי

| גמל קנובלוכי> תקופה |
| --- | --- |
אמצע - סוף פליסטוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: גמליים
סוג:: גמל
מין:: גמל קנובלוכי
שם מדעי
 Camelus knoblochi ‏נרינג, 1901

גמל קנובלוכי (שם מדעי: Camelus knoblochi) הוא מין נכחד של גמל אשר חי בתקופת הפליסטוקן במזרח אירופה ומזרח אסיה, בין השאר המאובנים שלו התגלו בצפון הקווקז, על גדת ים אזוב, הים הכספי ונהר הוולגה, קזחסטן, טג'יקיסטן, הרי אלטאי במונגוליה, דרום-מערב סיביר ועבר הבאיקל ובצפון-מזרח סין. הגמל תואר ב-1880 בידי החוקר הרוסי Poliakov.
גמל זה היה אולי מאבות הגמל הדו-דבשתי. הוא היה גדול מאוד, באורך 3.5 מטרים, גובה 250 ס"מ בכתפיים ומשקל של 700 עד 1,200 ק"ג. הוא היה מהגדולים שבגמלי הפליסטוקן והתחרה על התואר עם הגמל הסורי. לגמל כנראה הייתה דבשת, שלא השתמרה במאובנים.
השרידים המאוחרים ביותר של הגמל התגלו במונגוליה לפני 27,000 שנה, עם סיום עידן הקרח האחרון. הגמל נכחד כנראה כתוצאה מציד אנושי או מהתייבשות האקלים העולמית ודחיקת צמחייה מקומית מאזוריה. הדבר גרם למדבריות גדולות להיווצר במקומות בהם השתרעו ערבות עצומות ויערות לחים בעבר. גמל זה כנראה התחרה פחות ביעילות מגמלים אחרים, כמו גמל הדבשתיים ומצבאיים מקומיים על חיים ביובש, מה שגרר את הכחדתו.
הערות שוליים

1 2  Titov, V. (April 2008). "Habitat conditions for Camelus knoblochi and factors in its extinction". Quaternary International. 179 (1): 120–125. Bibcode:2008QuInt.179..120T. doi:10.1016/j.quaint.2007.10.022.